smcproject/ml-wiki-sentences huggingface dataset:
, The Hindu, 6 August 2005 Mud buildings , Telegraphindia.com Charting New directions , The Hindu, 9 April 2015 Archived 2017-06-27 at the Wayback Machine .
, Eco-friendly Enchantment - Better Interiors 8 July 2013 , Revathy Kalamandir Manorama online 3 February 2016 Eugene Pandala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യൂജിൻ മാനെറ്റ് ഓൺ ദി ഐൽ ഓഫ് വൈറ്റ് ഇംഗ്ലീഷ് വിലാസം https://ml.wikipedia.org/wiki/Eug%C3%A8ne_Manet_on_the_Isle_of_Wight Eugène Manet on the Isle of Wight (1875) by Berthe Morisot
ഫ്രഞ്ച് കലാകാരനായ ബെർത്ത് മോറിസോട്ട് 1875-ൽ വരച്ച ചിത്രമാണ് യൂജിൻ മാനെറ്റ് ഓൺ ദി ഐൽ ഓഫ് വൈറ്റ് .
ഈ ചിത്രത്തിന് 38 മുതൽ 46 സെന്റീമീറ്റർ വലിപ്പമുണ്ട്.
ഈ ചിത്രം പാരീസിലെ മ്യൂസി മർമോട്ടൻ മോണറ്റിൽ സൂക്ഷിച്ചിരിക്കുന്നു.
1874 ഡിസംബറിൽ ചിത്രകാരൻ എഡ്വാർഡ് മാനെറ്റിന്റെ സഹോദരനായ യൂജിൻ മാനെറ്റിനെ ബെർത്ത് മോറിസോട്ട് വിവാഹം കഴിച്ചു.
അടുത്ത വർഷം അവർ മധുവിധു ആഘോഷിക്കുകയും ഐൽ ഓഫ് വൈറ്റിന്റെ വടക്ക് ഭാഗത്തുള്ള കൗസിൽ കുറച്ച് സമയം ചെലവഴിക്കുകയും ചെയ്തു.
അക്കാലത്ത് വരച്ചതാണ് ഈ രംഗം.
യൂജിൻ മാനെറ്റ് ഒരുപക്ഷേ അവരുടെ ഹോട്ടൽ വിൻഡോയിൽ നിന്ന് വെള്ള വസ്ത്രം ധരിച്ച രണ്ട് സ്ത്രീകൾ കടന്നുപോകുന്ന ഒരു രംഗം വീക്ഷിച്ചുകൊണ്ട്  വിശ്രമിക്കുന്നതായി കാണപ്പെടുന്നു.
പാരപെറ്റിൽ പൂച്ചട്ടികൾ കാണാവുന്നതാണ്.
നിരവധി ബോട്ടുകൾ കടൽത്തീരത്ത് കാണപ്പെടുന്നു.
യൂജിൻ ലീബെൻദർഫെർ ഇംഗ്ലീഷ് വിലാസം https://ml.wikipedia.org/wiki/Eugen_Liebend%C3%B6rfer ലീബെൻദർഫെറിന്റെ ഛായാചിത്രം, (1895 - അദ്ദേഹത്തിന്റെ കുടുംബശേഖരത്തിൽ നിന്നുമുള്ള ചിത്രം) 1895-ൽ ലീബെൻദർഫെർ (1895 - അദ്ദേഹത്തിന്റെ കുടുംബശേഖരത്തിൽ നിന്നുമുള്ള ചിത്രം)
ബാസൽ മിഷൻ മെഡിക്കൽ മിഷനറിയായിരുന്നു യൂജിൻ ലീബെൻദർഫെർ - Eugen Liebendörfer (ജനനം 16 ഫെബ്രുവരി 1852 Leutkirch ; മരണം 3 ഒക്ടോബർ 1902 സ്റ്റുട്ട്ഗാർട്ട് ).
ആധുനിക വൈദ്യശാസ്ത്രത്തിലേക്ക് കേരളത്തെ വഴി നടത്തിയ ഇദ്ദേഹത്തെ പല കാരണങ്ങൾ കൊണ്ട് ജനങ്ങൾക്ക് പരിചിതമല്ല.
തന്റെ രചനകളിൽ പലതിലും അദ്ദേഹം പേർ വെച്ചിരുന്നില്ല.
പേരു വെച്ചിട്ടുള്ള ഗ്രന്ഥങ്ങളിൽ E.L. എന്ന ഇനീഷ്യൽ മാത്രം ഉപയോഗിച്ചു.
1882-ൽ മംഗലാപുരം ബാസൽ മിഷൻ പ്രസ്സ് പ്രസിദ്ധീകരിച്ച ശരീരശാസ്ത്രം - Outlines of the Anatomy and Physiology of the Human Body with Hygienical and Practical Observations എന്ന പുസ്തകം ഇദ്ദേഹത്തിന്റെ രചനയാണ്.
1875-ൽ ബാസൽ മിഷന്റെ ഒരു സാധാരണ ഉപദേഷ്ടാവായി അദ്ദേഹം മലബാറിലെത്തി.
അക്കാലത്തു തന്നെ രോഗികളെ ശുശ്രൂഷിക്കാനുള്ള പ്രത്യേക സിദ്ധിയും താല്പര്യവും അദ്ദേഹത്തിന്നുണ്ടായിരുന്നു.
മിഷനറി ആയി  പ്രവർത്തിക്കുന്ന കാലത്ത് 1882-ൽ കൊടുവള്ളി പുഴയിൽ തോണി മുങ്ങി നിരവധി പേർ മരിക്കുകയും പലരും ഗുരുതരനിലയിൽ ആവുകയും ചെയ്തു.
അപകട വിവരം ഇല്ലിക്കുന്നിൽ ലഭിച്ചപ്പോൾ അദ്ദേഹം ഉടൻ എത്തിച്ചേർന്ന് രോഗികളെ ശുശ്രൂഷിച്ചു.
പിന്നീട് ജനങ്ങൾ അദ്ദേഹത്തിന്റെ അടുക്കൽ ചികിത്സയ്ക്കായി എത്തിത്തുടങ്ങി.
എന്നാൽ മെഡിക്കൽ വിദ്യാഭ്യാസം നേടിയിട്ടില്ലാത്ത അദ്ദേഹം ഇതോടെ തനിക്ക് രോഗികളെ ശുശ്രൂഷിക്കാനുള്ള പ്രത്യേക കഴിവ് വിനിയോഗിച്ച് മലബാറിൽ ശുശ്രൂഷ ചെയ്യേണ്ടതുണ്ട് എന്ന് തീരുമാനമെടുത്തു.
ഒരു ഡോക്ടർ ആയി മാറിയാൽ നിരവധി ജനങ്ങളെ സഹായിക്കാൻ കഴിയുമെന്ന് അദ്ദേഹത്തിന്നു മനസ്സിലായി.
തുടർന്ന് 1882-ൽ ഇംഗ്ലണ്ടിലേക്ക് മെഡിക്കൽ വിദ്യാഭ്യാസത്തിനായി പോയി.
1886-ൽ വൈദ്യവിദ്യാഭ്യാസം നേടി ബാസൽ മിഷന്റെ തന്നെ മെഡിക്കൽ മിഷനറിയായി തിരികെയെത്തി.
തന്റെ ബംഗ്ലാവിന്റെ ഒരു മുറി ആശുപത്രിയായി ഉപയോഗിച്ചു.
രോഗികളെ ശുശ്രൂഷിക്കാൻ ആരംഭിച്ചു.
മലബാറിന്റെ പല ഭാഗങ്ങളിലും ചികിത്സ ചെയ്തു.
1890-ൽ കോഴിക്കോട് ഛർദ്ദ്യാതിസാരവും 1891-ൽ വസൂരിയും പടർന്നു പിടിച്ചപ്പോൾ ഇദ്ദേഹത്തിന്റെ സേവനം വളരെയധികം ഉണ്ടായി.
ഇദ്ദേഹത്തിന്റെ പ്രശസ്തി വർദ്ധിച്ചു.
1893-ൽ കൊടക്കല്ലിൽ ഒരു ചെറിയ ആശുപത്രി സ്ഥാപിച്ചു.
1895 അവസാനത്തോടെ അദ്ദേഹം ശാരീരികസൗഖ്യമില്ലായ്കായാൽ തിരിച്ചു നാട്ടിലേക്ക് പുറപ്പെട്ടു.
ഇദ്ദേഹം തുടങ്ങിവെച്ച വൈദ്യസേവനം ബാസൽമിഷന്റെ മറ്റു മെഡിക്കൽ മിഷനറിമാരും തുടർന്നു.
ഇത് പില്ക്കാലത്ത് കേരളത്തിൽ ആധുനികമെഡിക്കൽ സൗകര്യം ഉണ്ടാകുന്നതിലേക്ക് വഴി തുറന്നു.
വൈദ്യമേഖലയുമായുള്ള കാര്യങ്ങളിലുള്ള താല്പര്യം മൂലം അദ്ദേഹം കേരളോപകാരി മാസികയുടെ നിരവധി ലക്കങ്ങളിൽ ശരീരശാസ്ത്രവുമായി ബന്ധപ്പെട്ട സചിത്ര ലേഖനങ്ങൾ എഴുതിയിരുന്നു.
ലേഖനങ്ങളുടെ അവസാനഭാഗത്ത് കാണുന്ന EL എന്ന ഇനീഷ്യൽ മാത്രമാണ് ലേഖനം എഴുതിയത് ലീബെൻദർഫെർ ആണെന്നുള്ളതിന്റെ തെളിവ്.
ചില ലക്കങ്ങളിൽ പേർ പോലും വെച്ചിരുന്നില്ല.
1877-ലെയും 1879-ലെയും കേരളോപകാരി മാസികയുടെ വിവിധ ലക്കങ്ങളിൽ ഈ ലേഖനങ്ങൾ കാണാം.
ഇതിനായി അദ്ദേഹം ഉപയോഗിച്ച ചിത്രങ്ങൾ മലയാളമച്ചടി ചരിത്രത്തിൽ പ്രാധാന്യം അർഹിക്കുന്നു..
അവലംബം "Der Mensch ist die Medizin des Menschen": Als Missionsarzt in Indien (PDF).
Difäm.
Retrieved 29 January 2018.
Missionary Narratives – Chapter 6: Healing Bodies and Saving Souls: The Medical Mission (Thesis).
pp. 188–240.
യൂജിൻ മെർലെ ഷൂമാക്കർ ഇംഗ്ലീഷ് വിലാസം https://ml.wikipedia.org/wiki/Eugene_Merle_Shoemaker ബഹിരാകാശ യാത്രികരെ പരിശീലിപ്പിക്കുന്ന സമയത്ത് ബെൽ റോക്കറ്റ് ബെൽറ്റ് ധരിച്ച യൂജീൻ ഷൂമാക്കർ.
ഒരു അമേരിക്കൻ ഭൂഗർഭശാസ്ത്രജ്ഞനും, പ്ലാനിറ്ററി സയൻസിന്റെ സ്ഥാപകരിലൊരാളുമായിരുന്നു യൂജിൻ മെർലെ ഷൂമാക്കർ (Eugene Merle Shoemaker) .
അദ്ദേഹം 1928 ഏപ്രിൽ 28 -ന് ലോസ് ആഞ്ചലസിൽ ജനിച്ചു.
ജീൻ ഷൂമാക്കർ എന്ന പേരിൽ  അറിയപ്പെട്ടിരുന്ന അദ്ദേഹം 1997  ജൂലൈ 18 ന് അന്തരിച്ചു.
ഭാര്യ കരോലിൻ ഷൂമാക്കറുടേയും ഡേവിഡ് എച്ച് ലെവിയുടേയും സഹായത്തോടെ അദ്ദേഹം ധൂമകേതു ഷൂമാക്കർ ലെവി 9 കണ്ടുപിടിച്ചു.
ഈ ധൂമകേതു 1994 ജൂലായിൽ വ്യാഴവുമായി കൂട്ടിയിടിച്ചു, ഈ കൂട്ടിയിടി ലോകമെമ്പാടുമായി പ്രക്ഷേപണം ചെയ്തു.
അരിസോണയിലെ ബാരീംഗർ മെറ്റേറിയർ ഗർത്തം പോലെയുള്ള ഭൂഗർഭഗവേഷണ പഠനങ്ങളിൽ ഷൂമാക്കർ പ്രശസ്തനായിരുന്നു.
ഗർത്തങ്ങൾ ഉൽക്കാപതനം മൂലമുണ്ടാകുന്നതാണെന്ന നിഗമനത്തിൽ എത്തിയ ആദ്യ ശാസ്ത്രജ്ഞനായിരുന്നു ഷൂമാക്കർ.
ആദ്യകാല ജീവിതവും ഔപചാരിക വിദ്യാഭ്യാസവും
കാലിഫോർണിയയിലെ ലോസ് ആഞ്ജലിസിൽ,  അധ്യാപകനായ മുരേൽ മേയുടെയും കൃഷി, ബിസിനസ്സ്, അധ്യാപനം,  ചലന ചിത്രങ്ങൾ എന്നിവ  ചെയ്യുന്ന ജോർജ് എസ്റ്റൽ ഷൂമേക്കറിന്റേയും മകനായിട്ടാണ്  ഷൂമാക്കർ ജനിച്ചത്.
അദ്ദേഹത്തിന്റെ മാതാപിതാക്കൾ നെബ്രാസ്ക ദേശക്കാരായിരുന്നു.
ജീനിന്റെ കുട്ടിക്കാലത്ത് അദ്ദേഹത്തിന്റെ പിതാവിന്റെ ജോലിയുടെ ഭാഗമായി  ലോസ് ഏഞ്ചൽസ്, ന്യൂയോർക്ക് സിറ്റി, ബഫലോ, ന്യൂയോർക്ക്, വ്യോമിങ് എന്നിവിടങ്ങളിൽ താമസിക്കേണ്ടതായി വന്നു.
ജോർജിന് വലിയ നഗരങ്ങളിൽ ജീവിക്കുവാൻ താത്പര്യമില്ലായിരുന്നു.
വ്യോമിംഗിലെ ഒരു സിവിയൻ കൺസർവേഷൻ കോർപ്പിൽ(സിസിസി)  വിദ്യാഭ്യാസ ഡയറക്ടർ ആയി ജോലി ചെയ്യുന്നതിൽ സംതൃപ്തനായിരുന്നു.
പക്ഷെ അദ്ദേഹത്തിന്റെ ഭാര്യ അങ്ങനെയുള്ളൊരു സ്ഥലത്ത് താമസിക്കുന്നതിൽ തീരെ തൃപ്തയായിരുന്നില്ല.
ബഫലോയിൽ  ഒരു വിദ്യാലയത്തിൽ അദ്ധ്യാപകനായി ജോലി കിട്ടിയതോടു കൂടിയാണ് അവർ ഒരു പരസ്പരധാരണയിൽ എത്തിയത്.
ബഫലോയിലെ സ്റ്റേറ്റ് ടീച്ചേഴ്സ് കോളേജിലെ ബഫലോ സ്കൂൾ ഓഫ് പ്രാക്ടീസ് സ്കൂളിൽ പഠിക്കുവാൻ അവർക്കു കഴിയുമായിരുന്നു.
ബഫലോ മ്യൂസിയം ഓഫ് എഡ്യൂക്കേഷന്റെ സയൻസ് വിദ്യാഭ്യാസ കോഴ്സുകൾ ജീനിന്റെ  റോക്സിനോടുള്ള താത്പര്യം ഇല്ലാതെയാക്കാൻ കാരണമായി.
ജീൻ നാലാം ഗ്രേഡിൽ സ്കൂൾ ഓഫ് പ്രാക്ടീസിൽ ചേർന്നു, ധാതുക്കളുടെ സാമ്പിളുകൾ ശേഖരിക്കാൻ തുടങ്ങി.
ഒരു വർഷത്തിനകം ഹൈസ്കൂൾ തല സായാഹ്ന ക്ലാസുകളും അദ്ദേഹം നടത്തുന്നുണ്ടായിരുന്നു..
1942 ൽ ഈ കുടുംബം ലോസ് ഏഞ്ചൽസിലേക്ക് തിരിച്ചുപോയി.
അവിടെ, പതിമൂന്നു വയസിൽ ജീൻ ഫെയർഫാക്സ് ഹൈസ്കൂളിൽ ചേർന്നു.
മൂന്നു വർഷം കൊണ്ട് ഹൈസ്കൂൾ പൂർത്തിയാക്കി.
അക്കാലത്ത് അദ്ദേഹം  സ്കൂളിൾ ഓർക്കസ്ട്രയിൽ വയലിൻ വായിക്കുകയും ജിംനാസ്റ്റിക്കിൽ നല്ല പ്രകടനം കാഴ്ച്ച വെക്കുകയും ചെയ്തിരുന്നു.
ആ വേനൽക്കാലത്ത് രത്നകല്ലുകളിലും മറ്റും മിനുക്കുപണി ചെയ്യുന്ന ഒരു ജോലിയും നേടി.
ജീൻ തന്റെ പതിനാറാമത്തെ വയസിൽ കാൾടെക്കിൽ ആർമി ക്ലാസ്സിൽ ചേർന്നു.
അദ്ദേഹത്തിന്റെ സഹപാഠികൾ മുതിർന്നവരും കൂടുതൽ പക്വതയുമുള്ളവരായിരുന്നു.
1948-ൽ ജീൻ പത്തൊൻപതാം വയസ്സിൽ  തന്റെ ബാച്ചിലേഴ്സ് ഡിഗ്രി നേടി.
അതിനു ശേഷം പെട്ടെന്ന് തന്നെ  വടക്കൻ ന്യൂ മെക്സിക്കോയിലെ പ്രാകാംബ്രിയൻ മെറ്റാമെർഫിക് പാറകളെ കുറിച്ച് പഠനം നടത്തുകയും 1949-ൽ കാൾടെക്കിൽ നിന്നും എം എസ് സി  നേടുകയും ചെയ്തു.
പ്രിൻസ്ടൺ യൂണിവേഴ്സിറ്റിയിൽ ഡോക്ടറൽ പ്രോഗ്രാമിൽ ഷൂമാക്കർ ഇതിനകം ജോലിയിൽ പ്രവേശിച്ചിട്ടുണ്ടെങ്കിലും, 1950 ൽ റിച്ചാർഡിനെ വിവാഹം കഴിച്ച് ബെൻ കാലിഫോർണിയയിലേക്ക് മടങ്ങി.
ആ അവസരത്തിൽ ആദ്യമായി റിച്ചാർഡ് സഹോദരിയായ കരോളിനെ കണ്ടുമുട്ടി.
1929 ൽ ന്യൂ ഗള്ളപ്പിലെ ന്യൂ മെക്സിക്കൊ എന്ന സ്ഥലത്ത് കരോലിൻ ജനിച്ചു.
എന്നാൽ സ്പെൽമാൻ കുടുംബം താമസിയാതെ ചീകോയിലേക്ക് മാറിയിരുന്നു.
ചരിത്രത്തിലും രാഷ്ട്രീയ ശാസ്ത്രത്തിലും ചിക്കോ സ്റ്റേറ്റ് കോളേജിൽ നിന്ന് കരോളിൻ ബിരുദം നേടിയിരുന്നു.
ശാസ്ത്രീയ വിഷയങ്ങളിൽ താല്പര്യം കാണിച്ചിരുന്നില്ലെങ്കിലും കോളേജിൽ ഒരു ഭൂഗർഭ പാഠ്യപദ്ധതി നടത്തിയിരുന്നു.
അതിൽ അവൾക്ക് വളരെ വിരസത അനുഭവപ്പെട്ടു.
എന്നിരുന്നാലും, ദമ്പതികൾ ഒരു "പെൻ പാൽ" ബന്ധം രൂപപ്പെടുത്തി, പ്രിൻസ്റ്റണിൽ അടുത്ത വർഷം ജീൻ ചെലവഴിച്ചു, തുടർന്ന് കൊളറാഡോ പീഠഭൂമിയിൽ രണ്ട് ആഴ്ച അവധി ദിനങ്ങൾ ചിലവഴിച്ചു.
"മറ്റുള്ളവർ പറഞ്ഞു," ജീൻ വിശദീകരിക്കുന്ന ഭൂമിശാസ്ത്രത്തെക്കുറിച്ച് കേൾക്കുന്നത് വിരസതയുടേയും വിസ്മയകരമായ പരിശ്രമത്തിനുവേണ്ടിയുള്ള വിരസമായ വിഷയമാണ്.
" ദമ്പതികൾ 1951 ആഗസ്ത് 17-നാണ് വിവാഹിതരായത്.
അവലംബം പുറം കണ്ണികൾ Asteroids:  Deadly Impact നാഷണൽ ജ്യോഗ്രഫിക്ക് വീഡിയോകൾ ജീൻ ഷൂമാക്കറെക്കുറിച്ചുള്ള USGSന്റെ താൾ ജീൻ ഷൂമാക്കറെക്കുറിച്ചുള്ള NASAയുടെ താൾ Archived 2010-01-17 at the Wayback Machine .
യൂജിൻ എഫ്. ഫാമ ഇംഗ്ലീഷ് വിലാസം https://ml.wikipedia.org/wiki/Eugene_Fama
1939-ൽ ഫെബ്രുവരി 14  അമേരിക്കയിലെ  ബോസ്റ്റ്ണിലാണ് യൂജിൻ ഫാമ ജനിച്ചത് .
ചിക്കാഗൊ സർവ്വകലാശാലയിൽ നിന്ന് എം.ബി.എ ബിരുദവും സാമ്പത്തികശാസ്ത്രത്തിൽ ഡോക്റ്റരേറ്റും നേടി.
2013 ൽ സാമ്പത്തികശാസ്ത്രത്തിൽ നൊബൽ സമ്മാനം നേടി.
ഷിക്കാഗോ സർവ്വകലാശാലയിലെ അധ്യാപകനാണ്.
യൂജിൻ കാസ്പെർസ്കി ഇംഗ്ലീഷ് വിലാസം https://ml.wikipedia.org/wiki/Eugene_Kaspersky
ഇയുജെൻ കാസ്പെർസ്കൈ (Russian: Евгений Валентинович 1965 ഒക്ടോബർ 4-ന് ജനനം നോവോരോസ്സിയ്ക്‌ ) അദ്ദേഹം ഐ ടി സുരക്ഷ മേഖലയിൽ വിദഗ്ദ്ധനാണ്.
കമ്പ്യൂട്ടർ വൈറോളജിയിൽ അദ്ദേഹം നിരവധി ലേഖനങ്ങൾ എഴുതിയിട്ടുണ്ട്.
1997-ൽ അദ്ദേഹം കമ്പ്യൂട്ടർ സുരക്ഷയുമായി ബന്ധപ്പെട്ട നിരവധി സോഫ്‌റ്റ്‌വെയർ ഉൽപ്പന്നങ്ങൾ നിർമ്മിക്കുന്ന കാസ്പെർസ്കൈ ലാബ് എന്ന കമ്പനിയുടെ സഹസ്ഥാപകനായി.
4,000 ജീവനക്കാരുള്ള ഒരു ഐടി സുരക്ഷാ കമ്പനിയാണിത്.
അദ്ദേഹം ഗവൺമെന്റ് സ്‌പോൺസർ ചെയ്‌ത സൈബർ വാർഫെയറിന്റെ ഉദാഹരണങ്ങൾ ഗവേഷണ തലവനായിരിക്കുമ്പോൾ തിരിച്ചറിയാൻ സഹായിക്കുകയും ചെയ്തു.
സൈബർ യുദ്ധം നിരോധിക്കുന്ന ഒരു അന്താരാഷ്ട്ര ഉടമ്പടിയുടെ അഡ്വവേക്കറ്റ് ആണ് അദ്ദേഹം.
കാസ്‌പെർസ്‌കി 1987-ൽ കെജിബി ഹയർ സ്‌കൂളിലെ ടെക്‌നിക്കൽ ഫാക്കൽറ്റിയിൽ നിന്ന് ഗണിത എഞ്ചിനീയറിംഗിലും കമ്പ്യൂട്ടർ സാങ്കേതികവിദ്യയിലും ബിരുദം നേടി.
1989-ൽ അദ്ദേഹത്തിന്റെ വർക്ക് കമ്പ്യൂട്ടറിന് കാസ്‌കേഡ് വൈറസ് ബാധിക്കുകയും അത് നീക്കം ചെയ്യുന്നതിനുള്ള ഒരു പ്രോഗ്രാം അദ്ദേഹം വികസിപ്പിച്ചെടുക്കുകയും ചെയ്തതോടെയാണ് ഐടി സുരക്ഷയിലുള്ള അദ്ദേഹത്തിന്റെ താൽപ്പര്യം ആരംഭിച്ചത്.
സെക്യൂരിറ്റി റിസർച്ച്, സെയിൽസ്മാൻഷിപ്പ് എന്നിവയിലൂടെ കാസ്പെർസ്കൈ ലാബ് വളർത്താൻ കാസ്പെർസ്കൈ സഹായിച്ചു.
2007ൽ സിഇഒ ആയി ചുമതലയേറ്റ അദ്ദേഹം 2021 വരെ തുടർന്നു.
കാസ്‌പെർസ്‌കി 1965 ഒക്ടോബർ 4-ന് സോവിയറ്റ് യൂണിയനിലെ നോവോറോസിസ്‌കിൽ ജനിച്ചു.
അദ്ദേഹം വളർന്നത് മോസ്കോയ്ക്ക് സമീപമാണ്, ഒൻപതാം വയസ്സിൽ അവിടെ താമസം മാറി.
അദ്ദേഹത്തിന്റെ പിതാവ് ഒരു എഞ്ചിനീയറും അമ്മ ഒരു ചരിത്ര രേഖാശാസ്ത്രജ്ഞയുമായിരുന്നു.
കുട്ടിക്കാലത്ത് തന്നെ ഗണിതത്തിലും സാങ്കേതികതയിലും ആദ്യകാല താൽപ്പര്യം വളർത്തിയെടുത്തു.[8]
ഒഴിവുസമയങ്ങളിൽ ഗണിത പുസ്തകങ്ങൾ വായിക്കുകയും 14-ാം വയസ്സിൽ ഒരു ഗണിത മത്സരത്തിൽ രണ്ടാം സ്ഥാനം നേടുകയും ചെയ്തു.
അദ്ദേഹത്തിന് പതിനാലു വയസ്സുള്ളപ്പോൾ, കാസ്പെർസ്കി എ.എൻ. കോൾമോഗോറോവ് ബോർഡിംഗ് സ്കൂളിൽ ചേർന്നു, ഇത് മോസ്കോ യൂണിവേഴ്സിറ്റി നടത്തുകയും ഗണിതശാസ്ത്രത്തിൽ പ്രത്യേക പരിശീലനം നടത്തുകയും ചെയ്യുന്നു.
സോവിയറ്റ് യൂണിയന്റെ കമ്മ്യൂണിസ്റ്റ് പാർട്ടിയുടെ യുവജന വിഭാഗത്തിലും അദ്ദേഹം അംഗമായിരുന്നു.
അവലംബം ↑ 1 2 3 ↑ 1 2 ↑
യൂജിൻ ഡെലാക്രോയിക്സ് ഇംഗ്ലീഷ് വിലാസം https://ml.wikipedia.org/wiki/Eugene_Delacroix
ഒരു ഫ്രഞ്ച് റൊമാന്റിക് ചിത്രകാരനായിരുന്നു യൂജിൻ ഡെലാക്രോയിക്സ് .
1798 ഏപ്രിൽ 26-ന് പാരിസിനടുത്ത് ഇദ്ദേഹം ജനിച്ചു .
വിദ്യാഭ്യാസകാലത്ത് സംഗീതത്തിലായിരുന്നു കൂടുതൽ താത്പര്യമെങ്കിലും 1816-ൽ ചിത്രരചന പരിശീലിക്കാനാരംഭിച്ചു.
ചിത്രകാരനായ പിയറി ഗുറീനോടൊപ്പമായിരുന്നു പഠനം.
ആദ്യകാലത്ത് വരയാണോ എഴുത്താണോ തന്റെ മാധ്യമം എന്ന കാര്യത്തിൽ ഇദ്ദേഹത്തിന് വ്യക്തതയില്ലായിരുന്നു.
എന്നാൽ തിയോഡോർ ഗെറികാൾട്ടിന്റെ കവൽറി ഓഫീസർ (1812) എന്ന ചിത്രം ഒരു ചിത്രകാരനാകണമെന്ന മോഹത്തെ ഇദ്ദേഹത്തിൽ ദൃഢമാക്കി.
നൈരാശ്യവും സ്വാതന്ത്ര്യദാഹവും ക്രിയാത്മകതയും ഇഴചേർന്ന ആ ചിത്രത്തിന്റെ കാല്പനിക ഭാവതലം ഇദ്ദേഹത്തിന്റെ രചനകളിൽ എക്കാലവും നിഴലിക്കുകയും ചെയ്തു.
നിയോക്ലാസിക് സങ്കേതത്തിലുള്ള ചിത്രരചനയ്ക്കായിരുന്നു ഇക്കാലത്ത് മുൻതൂക്കം.
പ്രസിദ്ധ ചിത്രകാരനായിരുന്ന ഡേവിഡും പിൻഗാമികളും നെപ്പോളിയന്റെ സാഹസിക കൃത്യങ്ങളിൽ ആകൃഷ്ടരായിരുന്നു.
ഫ്രഞ്ച് റൊമാന്റിക് ചിത്രകല
ഫ്രഞ്ച് പാരമ്പര്യത്തിലധിഷ്ഠിതമായ ക്രമവും സുതാര്യതയും ഡെലാക്രോയിക്സിന്റെ ചിത്രരചനയിൽ പ്രാരംഭം മുതൽക്കു തന്നെ പ്രകടമായിരുന്നു.
1822-ലെ സലോൺ പ്രദർശനമേളയിൽ അവതരിപ്പിച്ച ഡാന്റെ ആൻഡ് വിർജിൽ ഇൻ ദി ഇൻഫേണൽ റീജിയൺസ്' 19-ആം നൂറ്റാണ്ടിലെ ഫ്രെഞ്ച് റൊമാന്റിക് ചിത്രകലയുടെ പാതയിൽ ഒരു നാഴികക്കല്ലായി മാറി.
നെപ്പോളിയന്റെ യുദ്ധരംഗത്തുള്ള വിജയങ്ങളെത്തുടർന്ന് നാട്ടിലേക്ക് പ്രവഹിച്ച ഇറ്റാലിയൻ-ഡച്ച്-ഫ്ലെമിഷ് ക്ലാസിക്കൽ ചിത്രങ്ങൾ വിശദമായി പഠിച്ചശേഷമാണ് ഡെലാക്രോയിക്സ് സ്വന്തം ശൈലി രൂപപ്പെടുത്തിയത്.
മൈക്കലാഞ്ചലോയുടേയും റൂബെൻസിന്റേയും സ്വാധീനം ഇദ്ദഹത്തിന്റെ രചനകളിൽ കാണാം.
സമകാലികരായ ചിത്രകാരന്മാരിൽ തിയഡോർ ഗെരികോൾട്ടും ഒരു സ്വാധീനകേന്ദ്രമായിരുന്നു.
ചിത്രരചനയ്ക്കുള്ള വിഷയങ്ങൾ
ചിത്രരചനയ്ക്കുള്ള വിഷയങ്ങൾ തിരഞ്ഞെടുക്കുമ്പോൾ റൊമാന്റിക് കവികൾക്കാണ് ഡെലാക്രോയിക്സ് കൂടുതൽ പ്രാധാന്യം കൽപിച്ചത്.
ദാന്തെയുടേയും ഷെയ്ക്സ്പിയറുടേയും കൃതികളിലെ രംഗങ്ങൾ അദ്ദേഹം ക്യാൻവാസിലേക്കു പകർത്തി.
തുർക്കികൾക്കെതിരെ ഗ്രീക്കുകാർ നടത്തിയ മുന്നേറ്റത്തെ ചിത്രീകരിക്കുന്ന മാസക്കർ അറ്റ് കിയോസ് 1824-ൽ പ്രദർശിപ്പിച്ചു.
ഇംഗ്ലണ്ട് സന്ദർശനം
1825-ൽ ഇംഗ്ലണ്ട് സന്ദർശിച്ച ഡെലാക്രോയിക്സ് രചിച്ച ബാരൺ ഷ്വിറ്ററുടെ പോർട്രെയ്റ്റ് ലണ്ടനിലെ നാഷണൽ ഗാലറിയിൽ പ്രദർശിപ്പിച്ചിട്ടുണ്ട്.
ഇംഗ്ലണ്ടിലെ മധ്യകാല കലാസൃഷ്ടികളെക്കുറിച്ച് ഇദ്ദേഹം വിശദമായ പഠനങ്ങൾ നടത്തി.
അടിമകളും സ്ത്രീകളും ആടയാഭരണങ്ങളും കൂടിക്കലർന്ന ഡെത്ത് ഒഫ് സർദാനാ പാലസ് (1827) എന്ന ചിത്രത്തിന്റെ പ്രമേയം ബൈറണിൽ നിന്നാണ് സ്വീകരിച്ചിരിക്കുന്നത്.
1830-ൽ രചിച്ച ലിബർട്ടി ഗൈഡിങ് ദ് പീപ്പിൾ എന്ന ചിത്രത്തിൽ അലിഗറിയും റിയലിസവും സംയോജിപ്പിച്ചിരിക്കുന്നു.
അൾജീരിയ, സ്പെയിൻ, മൊറൊക്കോ സന്ദർശനം
1832-ൽ അൾജീരിയ , സ്പെയിൻ , മൊറൊക്കോ എന്നീ രാജ്യങ്ങൾ സന്ദർശിച്ചതിനുശേഷം ഡെലാക്രോയിക്സ് രചിച്ച അൾജീരിയൻ വിമൻ എന്ന ചിത്രം ഏറെ ശ്രദ്ധേയമായി.
ഇക്കാലത്ത് ലക്സംബർഗിലെ ലൈബ്രറി ഉൾപ്പെടെ അനേകം മന്ദിരങ്ങളുടെ ചിത്രാലങ്കാരപ്പണി ഇദ്ദേഹം ഏറ്റെടുക്കുകയുണ്ടായി.
എന്റി ഒഫ് ദ് ക്രൂസേഡേഴ്സ് ഇന്റു കോൺസ്റ്റാന്റിനോപ്പിൾ പോലെയുള്ള പല മികച്ച ചിത്രരചനകളും ഡെലാക്രോയിക്സിന്റെ പ്രശസ്തി വർധിപ്പിച്ചു.
കാല്പനിക ചിത്രകലാ പ്രസ്ഥാനം
19-ആം നൂറ്റാണ്ടിലെ കാല്പനിക ചിത്രകലാ പ്രസ്ഥാനത്തിന്റെ മുൻനിരക്കാരിലൊരാളായിരുന്നു ഡെലാക്രോയിക്സ്.
ഇംപ്രഷനിസ്റ്റു പ്രസ്ഥാനത്തിന് വഴിയൊരുക്കിയവരുടെ കൂട്ടത്തിലും ഇദ്ദേഹത്തെ ഉൾപ്പെടുത്താവുന്നതാണ്.
ചിത്രകാരനെന്നതിനു പുറമെ ഇദ്ദേഹം മികച്ചൊരു എഴുത്തുകാരനുമായിരുന്നു.
ജേണൽ എന്ന അദ്ദേഹത്തിന്റെ പ്രസിദ്ധീകരണം തന്നെ ഒരുദാഹരണം.
ഇതിനു പുറമേ നാലു വാല്യങ്ങളിലായി അദ്ദേഹത്തിന്റെ കത്തുകളും ലേഖനങ്ങളും സമാഹരിച്ചിട്ടുണ്ട്.
1863 ഓഗസ്റ്റ് 13-ന് ഡെലാക്രോയിക്സ് പാരിസിൽ അന്തരിച്ചു.
ഡെലാക്രോയിക്സിന്റെ ചിത്രങ്ങൾ Gallery Mademoiselle Rose , (1817–1824), the Louvre The Barque of Dante , 1822, the Louvre Orphan Girl at the Cemetery , 1823 Head of a Woman , 1823 Louis of Orléans Unveiling his Mistress , c1825–26, Thyssen-Bornemisza Collection , Madrid Combat of the Giaour and the Pasha , 1827, Art Institute of Chicago Lithograph, Mephistopheles flying over Wittenberg , 1828 Portrait of Dr. François-Marie Desmaisons, 1832–33, oil on canvas, Detroit Institute of Arts The Natchez , 1835, Metropolitan Museum of Image:Delacroix salon du roiArt, New York Frédéric Chopin , 1838, the Louvre George Sand , 1838, Ordrupgaard-Museum, Copenhagen, Denmark Columbus and His Son at La Rábida , 1838, National Gallery of Art Jewish Wedding in Morocco , c1839, the Louvre Hamlet with Horatio , (the gravedigger scene), 1839, the Louvre Entry of the Crusaders in Constantinople , 1840, the Louvre Last Words of the Emperor Marcus Aurelius , 1844, Musée des Beaux-Arts de Lyon Christ on the Sea of Galilee , 1854 1855, Moroccan Saddles His Horse , Hermitage Museum The Death of Desdemona , 1858 The Justice of Trajan , 1858, oil on canvas, Honolulu Museum of Art Ovid among the Scythians , oil on cavas, 1859 Lion Hunt , 1861, Art Institute of Chicago Ovid among the Scythians , oil on wood , 1862 പുറത്തേക്കുള്ള കണ്ണികൾ http://www.ibiblio.org/wm/paint/auth/delacroix/ http://www.artble.com/artists/eugene_delacroix http://www.artbible.info/art/biography/eugene-delacroix കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെലാക്രോയിക്സ്, യൂജിൻ (1798 - 1863) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലെൻസ് (ചെടി) ഇംഗ്ലീഷ് വിലാസം https://ml.wikipedia.org/wiki/Lens_(plant)
ഫാബേസീ കുടുംബത്തിലെ ഒരു ജനുസ്സാണ് ലെൻസ് .
ഇവ ഭക്ഷ്യ വിത്തുകൾക്ക് പേരുകേട്ടതാണ്.
ചെറിയ ഇലകളുള്ള , നിവർന്നുനിൽക്കുന്ന അല്ലെങ്കിൽ പിടിച്ച് കയറുന്ന നാല് സ്പീഷീസ് ചെടികൾ ലെൻസിൽ ഉണ്ട്.
നാല് സ്പീഷീസുകളിൽ സാധാരണ ഭക്ഷണമായി ഉപയോഗിക്കുന്നത് മസൂർ പയറാണ് ( ലെൻസ് കുലിനാരിസ് ).
ലെൻസ് (ജ്യാമിതി) ഇംഗ്ലീഷ് വിലാസം https://ml.wikipedia.org/wiki/Lens_(geometry) O 1 , O 2 കേന്ദ്രങ്ങളും, R ആരവും വരുന്ന രണ്ട് വൃത്തഖണ്ഡം ചേർന്നുണ്ടാകുന്ന ലെൻസ്
ദ്വിമാന ജ്യാമിതിയിൽ , രണ്ട് ആർക്കുകൾ അഥവാ വൃത്ത ചാപങ്ങൾ (രണ്ട് ചാപങ്ങളും പുറത്തേക്ക് വളഞ്ഞിരിക്കണം) അല്ലെങ്കിൽ ഒരേ ഞാൺ വരുന്ന രണ്ട് വൃത്തഖണ്ഡങ്ങൾ പരസ്പരം ചേർന്ന് ഉണ്ടാകുന്ന ഒരു കോൺവെക്സ് രൂപമാണ് ലെൻസ് എന്ന് അറിയപ്പെടുന്നത്.
തരങ്ങൾ രണ്ട് അസിമെട്രിക് (അസമമായ) ലെൻസുകളും (ഇടതും വലതും) നടുക്ക് ഒരു സിമെട്രിക് (സമമിതി) ലെൻസും ഒരേ ആരമുള്ള രണ്ട് ഡിസ്കുകൾ, വൃത്ത കേന്ദ്രങ്ങൾ തമ്മിലുള്ള അകലവും ആരത്തിന്റെ ദൂരം വരുന്ന തരത്തിൽ കൂടിച്ചേരുന്നതിലൂടെ ഉണ്ടാകുന്ന രൂപമാണ് വെസിക്ക പിസ്കിസ്
ലെൻസിന്റെ രണ്ട് ചാപങ്ങൾക്കും തുല്യ ആരം ഉണ്ടെങ്കിൽ, അതിനെ ഒരു സിമെട്രിക്കൽ ലെൻസ് എന്ന് വിളിക്കുന്നു, അല്ലാത്തപക്ഷം അത് അസിമെട്രിക്കൽ ലെൻസ് എന്നറിയപ്പെടുന്നു.
ഒരേ ആരമുള്ള രണ്ട് വൃത്ത ചാപങ്ങൾ, അവയുടെ കേന്ദ്രങ്ങൾ ഓരോന്നും വിപരീത ചാപത്തിൽ വരുന്ന തരത്തിൽ (അതായത് ചാപത്തിന്റെ കേന്ദ്രങ്ങൾ തമ്മിലുള്ള അകലം ആരത്തിന്റെ അതേ ദൂരം വരുന്ന തരത്തിൽ) രൂപംകൊള്ളുന്ന ഒരു സിമെട്രിക്കൽ ലെൻസ് രൂപമാണ് വെസിക്ക പിസ്കിസ്.
ഇതിൽ, ചാപങ്ങൾ അവയുടെ അവസാന പോയിന്റുകളിൽ ഉണ്ടാക്കുന്ന കോൺ 120° ആണ്.
വിസ്തീർണ്ണം സിമെട്രിക്ക്
R ആരവും, θ ആർക്ക് നീളവും (റേഡിയൻസിൽ) വരുന്ന ഒരു സിമെട്രിക്ക് ലെൻസിന്റെ വിസ്തീർണ്ണം കണക്കാക്കുന്ന സൂത്രവാക്യമാണ്: A = R 2 ( θ − sin ⁡ θ ) .
{\displaystyle A=R^{2}\left(\theta -\sin \theta \right).
} അസിമെട്രിക്
വൃത്ത കേന്ദ്രങ്ങൾ തമ്മിൽ d അകലം വരുന്ന തരത്തിൽ, R,r എന്നീ ആരം വരുന്ന രണ്ട് വൃത്തങ്ങൾ ചേർന്നുണ്ടാകുന്ന ഒരു അസിമെട്രിക് ലെൻസിന്റെ വിസ്തീർണ്ണം കണക്കാക്കുന്ന സൂത്രവാക്യമാണ്: A = r 2 cos − 1 ⁡ ( d 2 + r 2 − R 2 2 d r ) + R 2 cos − 1 ⁡ ( d 2 + R 2 − r 2 2 d R ) − 2 Δ {\displaystyle A=r^{2}\cos ^{-1}\left({\frac {d^{2}+r^{2}-R^{2}}{2dr}}\right)+R^{2}\cos ^{-1}\left({\frac {d^{2}+R^{2}-r^{2}}{2dR}}\right)-2\Delta }
ഇതിൽ, Δ = 1 4 ( − d + r + R ) ( d − r + R ) ( d + r − R ) ( d + r + R ) {\displaystyle \Delta ={\frac {1}{4}}{\sqrt {(-d+r+R)(d-r+R)(d+r-R)(d+r+R)}}}
d , r , R എന്നീ വശങ്ങളുള്ള ഒരു ത്രികോണത്തിന്റെ വിസ്തീർണ്ണം ആണ്.
ലെൻസ് ഇംഗ്ലീഷ് വിലാസം https://ml.wikipedia.org/wiki/Lens_(optics) ഒരു ലെൻസ്.
പ്രകാശത്തെ ഒരിടത്ത് കേന്ദ്രീകരിപ്പിക്കുന്നതിനും ലെൻസ് ഉപയോഗിക്കാം.
പ്രകാശത്തെ കടത്തിവിടുകയും അപവർത്തിപ്പിക്കുകയും ചെയ്യുന്ന പൂർണ്ണമായോ ഭാഗികമായോ അക്ഷസമമിതീയമായ (axial symmetric) പ്രകാശികോപകരണമാണ്‌ ലെൻസ് അഥവാ കാചം .
രണ്ട് ഗോളോപരിതലത്തോടു കൂടിയ ഒരു സുതാര്യ മാധ്യമത്തിന്റെ ഭാഗമാണ്‌ ലെൻസ്.
ലെൻസ് പ്രധാനമായും രണ്ടു  വിധമുണ്ട്.
ഉത്തലകാചവും അവതലകാചവും.
ഉത്തലകാചം
മധ്യഭാഗം ഉയർന്നുകാണപ്പെടുന്ന ലെൻസുകളാണ്‌ ഉത്തലകാചങ്ങൾ (Convex lens).
കോൺവെക്സ് ലെൻസ്.
പ്രകാശത്തെ ഒരു ബിന്ദുവിലേക്ക് കേന്ദ്രീകരിക്കുന്നതിനാൽ ഇവയെ സംവ്രജനകാചം (Converging lens) എന്നും വിളിക്കുന്നു.
അവതല കാചം അഥവാ നതമധ്യ കാചം
പ്രകാശത്തെ വിവ്രജിപ്പിക്കുന്ന ഇനം ലെൻസാണ്‌ അവതലകാചം (Concave lens) അഥവാ നതമധ്യ കാചം.
ഇതിന്റെ മധ്യഭാഗം കുഴിഞ്ഞിരിക്കും.
പ്രകാശത്തെ വിവ്രജിപ്പിക്കുന്നതിനാൽ ഇവയെ വിവ്രജനകാചം (Diverging lens) എന്നും വിളിക്കുന്നു.
ലെൻസുമായി ബന്ധപ്പെട്ട പദങ്ങൾ വക്രതാകേന്ദ്രം (Center of curvature)
ഒരു ലെൻസിന്റെ രണ്ട് ഉപരിതലങ്ങളിൽ ഓരോന്നും ഓരോ ഗോളത്തിന്റെ ഭാഗങ്ങളാണ്‌.
ഈ ഗോളത്തിന്റെ കേന്ദ്രമാണ്‌ വക്രതാകേന്ദ്രം എന്നു പറയുന്നത്.
മുഖ്യ അക്ഷം( Principal axis)
ഒരു ലെൻസിന്റെ വക്രതാകേന്ദ്രത്തിലൂടെ കടന്നു പോകുന്ന നേർ രേഖയാണ്‌ മുഖ്യ അക്ഷം.
പ്രാകാശിക കേന്ദ്രം (Optic Center)
ഒരു ലെൻസിന്റെ മധ്യ ബിന്ദുവിനെ പ്രാകാശികകേന്ദ്രം എന്നു പറയുന്നു.
മുഖ്യ ഫോക്കസ് (Principal Focus)
·       ഒരു കോൺവെക്സ് ലെൻസിന്റെ മുഖ്യ അക്ഷത്തിനു സമീപവും സമാന്തരവുമായി ലെൻസിൽ പതിക്കുന്ന പ്രകാശ രശ്മികൾ  ലെൻസിൽ കൂടി കടന്ന് മുഖ്യ അക്ഷത്തിലുള്ള ഒരു ബിന്ദുവിൽ കേന്ദ്രീകരിക്കുന്നു.
ഈ ബിന്ദുവിനെ കോൺവെക്സ് ലെൻസിന്റെ മുഖ്യഫോക്കസ്  എന്നു പറയുന്നു.
·      ·       കോൺകേവ് ലെൻസിന്റെ മുഖ്യ അക്ഷത്തിന് സമാന്തരമായി ലെൻസിൽ പതിക്കുന്ന പ്രകാശരശ്മികൾ അപവർത്തനത്തിനുശേഷം പരസ്പരം അകലുന്നു ഈ രശ്മികൾ പതന രശ്മികളുടെ അതേ വശത്ത് ഉള്ള ഒരു ബിന്ദുവിൽ നിന്ന് പുറപ്പെടുന്നതായി തോന്നുന്നു ·       ഈ ബിന്ദുവാണ് കോൺകേവ് ലെൻസിന്റെ മുഖ്യ ഫോക്കസ് ഇതും കാണുക ഫോക്കസ് ദൂരം അവലംബം
ശാസ്ത്രപുസ്തകം എട്ടാം ക്ലാസ് പുറത്തേക്കുള്ള കണ്ണികൾ Wikimedia Commons has media related to Lens .
Thin lens simulation Thin Lens Java applet Open source thin lens simulation (Java applet) Learning by Simulations - Concave and Convex Lenses OpticalRayTracer - Open source lens simulator (downloadable java)
ലെൻസ് കാപ്സ്യൂൾ ഇംഗ്ലീഷ് വിലാസം https://ml.wikipedia.org/wiki/Capsule_of_lens
കണ്ണിലെ ലെൻസിനെ പൊതിയുന്ന കൊളാജൻ IV, ലാമിനിൻ എന്നിവ അടങ്ങിയ വ്യക്തവും മെംബ്രൺ പോലുള്ള ഘടനയാണ് ലെൻസ് കാപ്സ്യൂൾ .
ലെൻസിൻ്റെ സ്വാഭാവികമായ ആകൃതിക്ക് കാരണം ക്യാപ്സ്യൂളാണ്.
മനുഷ്യ ശരീരത്തിലെ ഏറ്റവും കട്ടിയുള്ള ബേസ്മെൻറ് മെംബ്രേനാണ് ലെൻസ് കാപ്സ്യൂൾ.
സാധാരണയായി, ലെൻസ് കാപ്സ്യൂൾ ഒരു ഡിഫ്യൂഷൻ ബാരിയർ ആയി വർത്തിക്കുന്നു.
കുറഞ്ഞ തന്മാത്രാ ഭാരമുള്ള സംയുക്തങ്ങളെ ഇത് കടത്തിവിടും പക്ഷെ വലിയ കൊളോയിഡൽ പാർട്ടിക്കിളുകൾ ലെൻസിന്റെ ഉള്ളിലേക്ക് പ്രവേശിക്കുന്നത് നിയന്ത്രിക്കുകയും ചെയ്യുന്നു.
അനാട്ടമി
ലെൻസിനെ ചുറ്റുന്ന സുതാര്യമായ മെംബ്രേൻ ആണ് ലെൻസ് കാപ്സ്യൂൾ.
ക്യാപ്സ്യൂളിന്റെ കനം ഏറ്റവും കുറവ് പിൻ‌ ധ്രുവത്തിൽ ആണ് (ഏകദേശം 3.5μm).
മധ്യരേഖയിലെ ശരാശരി കനം 7μm ആണ്.
പ്രായം കൂടുന്നതിന് അനുസരിച്ച് മുൻ‌ ധ്രുവത്തിന്റെ കനം 11μm മുതൽ 15μm വരെ വ്യത്യാസപ്പെടുന്നു.
മുൻ‌ധ്രുവത്തിന് ചുറ്റുമുള്ള മേഖലയാണ് കാപ്‌സ്യൂളിന്റെ ഏറ്റവും കട്ടിയുള്ള ഭാഗം (13.5-16μm) ഇതിന്റെ കനവും പ്രായത്തിനനുസരിച്ച് വർദ്ധിക്കും.
കാപ്സ്യൂൾ വളരെ ഇലാസ്റ്റിക് ഘടനയാണെങ്കിലും അതിൽ ഇലാസ്റ്റിക് നാരുകൾ അടങ്ങിയിട്ടില്ല.
കൊളാജൻ നാരുകളുടെ കട്ടിയുള്ള ലാമെല്ലാർ ക്രമീകരണമാണ് ക്യാപ്സ്യൂളിന്റെ ഇലാസ്തികതയുടെ കാരണം.
ഭ്രൂണശാസ്ത്രം
സർഫസ് എക്ടോഡെമിൽ നിന്നാണ് ലെൻസ് വെസിക്കിൾ വികസിക്കുന്നത്.
ഗർഭാവസ്ഥയിൽ ഏകദേശം 33 ദിവസം ആകുമ്പോൾ ഇത് സർഫസ് എക്ടോഡെമിൽ നിന്ന് വേർതിരിയും.
ലെൻസ് വെസിക്കിളിന്റെ ബേസൽ ലാമിനയിൽ നിന്ന് വികസിക്കുന്ന ലെൻസ് കാപ്സ്യൂൾ, ഗർഭാവസ്ഥയിലെ ആദ്യകാല ലെൻസ് നാരുകളെ മൂടും.
5 ആഴ്ച ഗർഭമാകുമ്പോൾ കാപ്സ്യൂൾ പ്രകടമാണ്.
വാസ്കുലർ ലെൻസ് കാപ്സ്യൂൾ
ഭ്രൂണ വികാസത്തിനിടെ വാസ്കുലർ ലെൻസ് ക്യാപ്സ്യൂൾ (ട്യൂണിക്ക വാസ്കുലോസ ലെന്റിസ്) ലെൻസിന് ചുറ്റുമുള്ള മീസെൻകൈമിൽ നിന്ന് വികസിക്കുന്നു.
ഇതിന് ഹയാലോയ്ഡ് ധമനിയിൽ നിന്ന് രക്ത വിതരണം ലഭിക്കുന്നു.
ഈ രക്ത വിതരണം പതുക്കെ കുറയുകയും ജനനത്തിനു മുമ്പായി വാസ്കുലർ കാപ്സ്യൂൾ അപ്രത്യക്ഷമാവുകയും ചെയ്യും.
ലെൻസിന്റെ ആന്റീരിയർ വാസ്കുലർ കാപ്സ്യൂൾ ഇല്ലാതാകുന്നത് ഗർഭകാല പ്രായം കണക്കാക്കാൻ ഉപയോഗപ്രദമാണ്.
ലെൻസിന് ഗോളാകൃതി നൽകാൻ ക്യാപ്സ്യൂൾ സഹായിക്കുന്നു.
അക്കൊമഡേഷൻ
സാധാരണയായി, സിലിയറി പേശികൾ ശാന്തമായ അവസ്ഥയിലായിരിക്കുമ്പോൾ, സോണ്യൂളുകൾ കാപ്സ്യൂൾ വലിക്കും.
ഈ സോണുലാർ വലിവ് കാരണം ലെൻസിന്റെ മുൻ ഉപരിതലം പരന്നതായിത്തീരുന്നു.
സിലിയറി പേശികൾ ചുരുങ്ങുമ്പോൾ, ഈ സോണുലാർ ടെൻഷൻ അയഞ്ഞ് ലെൻസിനെ കൂടുതൽ ഗോളാകൃതിയിൽ മാറാൻ അനുവദിക്കും.
ഈ ആകൃതി മാറ്റം കണ്ണിന്റെ ഒപ്റ്റിക്കൽ പവർ വർദ്ധിപ്പിക്കും, അങ്ങനെ ആളുകൾക്ക് അടുത്തുള്ള ദൂരത്തിൽ വ്യക്തമായി കാണാൻ കഴിയും.
അടുത്ത് കാണുന്നതിന് ലെൻസ് പവർ മാറ്റുന്ന ഈ പ്രക്രിയയെ അക്കൊമഡേഷൻ എന്ന് വിളിക്കുന്നു.
ലെൻസ് പരിരക്ഷണം
ലെൻസ് കാപ്സ്യൂളിന്റെ ആദ്യകാല ഭ്രൂണ വികസനം ലെൻസ് മെറ്റീരിയലിന് രോഗപ്രതിരോധ ശേഷി നൽകുന്നു.
വൈറസ്, ബാക്ടീരിയ എന്നിവയിൽ നിന്ന് ലെൻസിനെ സംരക്ഷിക്കാനും ഇത് സഹായിക്കും.
ഇൻട്രാ ക്യാപ്‌സുലാർ കാറ്ററാക്റ്റ് എക്‌സ്‌ട്രാക്‌ഷനിൽ (ഐസിസിഇ), ക്യാപ്‌സ്യൂൾ ഉൾപ്പെടെയുള്ള ലെൻസ് മുഴുവൻ നീക്കംചെയ്യുന്നു.
ഇപ്പോൾ ഏറ്റവും സാധാരണയായി ചെയ്യുന്ന തിമിര ശസ്ത്രക്രിയകളായ മൈക്രോ ഇൻസിഷൻ ശസ്ത്രക്രിയ, ഫേക്കോ ഇമൾസിഫിക്കേഷൻ തുടങ്ങിയ നടപടിക്രമങ്ങളിൽ മുൻ ക്യാപ്സ്യൂളിൽ ഒരു ദ്വാരമുണ്ടാക്കി ലെൻസ് നീക്കം ചെയ്യുകയാണ് ചെയ്യുന്നത്.
പിന്നീട് ഇൻട്രാക്യുലർ ലെൻസ് കാപ്സ്യൂളിൽ നിക്ഷേപിക്കുന്നു.
ഇൻട്രാക്യുലർ ലെൻസ് ഇംപ്ലാന്റേഷന് ഏറ്റവും അനുയോജ്യമായ സ്ഥലം ക്യാപ്‌സുലാർ ബാഗിനുള്ളിലാണ്.
തിമിര ശസ്ത്രക്രിയയുടെ സാധാരണ സങ്കീർണതകളാണ് പിൻ‌ ക്യാപ്‌സുലാർ അതാര്യത , പിൻ‌ കാപ്സ്യൂൾ മുറിവുകൾ എന്നിവ.
ഇതും കാണുക ലെൻസ് (അനാട്ടമി) പരാമർശങ്ങൾ
ലെൻസ് (ഭൂഗർഭശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Lens_(geology)
ജിയോളജിയിൽ , ലെൻസ് അല്ലെങ്കിൽ ലെന്റിൽ നടുക്ക് കട്ടിയുള്ളതും അരികുകളിൽ നേർത്തതുമായ അയിരിന്റെയോ പാറയുടെയോ ഒരു രൂപമാണ്.
ക്രോസ്-സെക്ഷനിൽ അതിന് ഒരു കൺവെക്സ് ലെൻസിനോട് സാമ്യമുണ്ട് .
എല്ലാ ദിശകളിലേക്കും നേർത്തതായി മാറുക എന്നത് "ലെൻസിംഗ്" അല്ലെങ്കിൽ "ലെൻസ് ഔട്ട്" എന്ന് അറിയപ്പെടുന്നു.
ലെൻസ് പോലുള്ള ഘടനകളെ വിവരിക്കാൻ "ലെന്റിക്കുലാർ", "ലെന്റിഫോം" എന്നീ നാമവിശേഷണങ്ങൾ ഉപയോഗിക്കുന്നു.
ലെൻസിന്റെ പര്യായമാണ് ലെന്റിക്കിൾ , അതേസമയം അത് ലെൻസ് ആകൃതിയിലുള്ള പാറയുടെ ഒരു ഭാഗത്തെയും സൂചിപ്പിക്കാം.
ചെറിയ ലെന്റിലിനെ വിശേഷിപ്പിക്കാൻ "ലെന്റിക്കുൾ" എന്ന പദം ഉപയോഗിക്കുന്നു.
ഒരു മെംബറിന് സമാനമായതും എന്നാൽ പൊതുവെ ഒരു വലിയ ഭൂമിശാസ്ത്രപരമായ പ്രദേശത്ത് വ്യാപിക്കാത്തതുമായ പാറയുടെ രൂപീകരണത്തിലെ ഒരു ചെറിയ യൂണിറ്റിനെ ലെന്റിൽ എന്ന പദത്താൽ സൂചിപ്പിക്കാം.
ഈ ഉപയോഗത്തിൽ, ലെന്റിൽ അതിന്റെ അരികുകളിലേക്ക് നേർത്തതായി മാറുന്നു
റോക്ക് ഇന്റർബെഡ്ഡഡ് മദ്രോക്ക്, ക്രോസ്-ലാമിനേറ്റഡ് റിപ്പിൾഡ് സാൻഡ്സ്റ്റോൺ എന്നിവയുടെ ഒരു പ്രത്യേക രൂപമാണ് ലെന്റികുലാർ ബെഡിംഗ്.
ലെൻ അയ്യപ്പ ഇംഗ്ലീഷ് വിലാസം https://ml.wikipedia.org/wiki/Len_Aiyappa
ഒരു ഇന്ത്യൻ ഹോക്കി താരമാണ് ലെൻ അയ്യപ്പ (1979 മാർച്ച് 31).
2006 വരെ ഇദ്ദേഹം ഇന്ത്യയുടെ ദേശീയ ഹോക്കി ടീമിൽ അംഗമായിരുന്നു.
2005-ൽ സുൽത്താൻ അസ്ലാൻഷാ കപ്പിലാണ് ഇദ്ദേഹം ഇന്ത്യക്കു വേണ്ടി അവസാന മത്സരം കളിച്ചത്.
വേൾഡ് സീരീസ് ഹോക്കിയിൽ കർണ്ണാടക ലയൺസിനു വേണ്ടി കളിച്ചിട്ടുള്ള ലെൻ അയ്യപ്പ 12 മത്സരങ്ങളിൽ നിന്നായി 13 ഗോളുകൾ നേടി ടീമിന്റെ ടോപ്പ് സ്കോറർ ആയിട്ടുണ്ട്.
ധൻരാജ് പിള്ളയുടെയും കർണ്ണാടക ലയൺസ് കോച്ച് ജൂഡ് ഫെലിക്സിന്റെയും നിർബന്ധത്താൽ ടീമിൽ ചേർന്ന ഇദ്ദേഹം ചണ്ഡീഗഢ് കോമറ്റ്സിനെതിരെ ഹാട്രിക് ഗോളും നേടിയിരുന്നു.